Book of Shu 14

蜀書十四　　蔣琬費禕薑維傳第十四 Shu Book 14: Biographies of Jiang Wan, Fei Yi, and Jiang Wei

蔣琬 Jiang Wan
蔣琬字公琰、零陵湘鄉人也. 弱冠與外弟泉陵劉敏俱知名. 琬以州書佐隨先主入蜀，除廣都長. 先主嘗因遊觀奄至廣都，見琬眾事不理，時又沈醉，先主大怒，將加罪戮. 軍師將軍諸葛亮請曰：「蔣琬，社稷之器，非百里之才也. 其為政以安民為本，不以脩飾為先，原主公重加察之. 」先主雅敬亮，乃不加罪，倉卒但免官而已. 琬見推之後，夜夢有一牛頭在門前，流血滂沱，意甚惡之，呼問占夢趙直. 直曰：「夫見血者，事分明也. 牛角及鼻，'公'字之象，君位必當至公，大吉之徵也. 」頃之，為什邡令. 先主為漢中王，琬入為尚書郎. 建興元年，丞相亮開府，辟琬為東曹掾. 舉茂才，琬固讓劉邕、陰化、龐延、廖淳，亮教答曰：「思惟背親舍德，以殄百姓，眾人既不隱於心，實又使遠近不解其義，是以君宜顯其功舉，以明此選之清重也. 」遷為參軍. 五年，亮住漢中，琬與長史張裔統留府事. 八年，代裔為長史，加撫軍將軍. 亮數外出，琬常足食足兵以相供給. 亮每言：「公琰讬志忠雅，當與吾共贊王業者也. 」密表後主曰：「臣若不幸，後事宜以付琬. 」

亮卒，以琬為尚書令，俄而加行都護，假節，領益州刺史，遷大將軍，錄尚書事，封安陽亭侯. 時新喪元帥，遠近危悚. 琬出類拔萃，處群僚之右，既無戚容，又無喜色，神守舉止，有如平日，由是眾望漸服，延熙元年，詔琬曰：「寇難未弭，曹叡驕凶，遼東三郡苦其暴虐，遂相糾結，與之離隔. 叡大興眾役，還相攻伐. 曩秦之亡，勝、廣首難，今有此變，斯乃天時. 君其治嚴，總帥諸軍屯住漢中，須吳舉動，東西掎角，以乘其釁. 」又命琬開府，明年就加為大司馬.

東曹掾楊戲素性簡略，琬與言論，時不應答. 或欲構戲於琬曰：「公與戲語而不見應，戲之慢上，不亦甚乎！」琬曰：「人心不同，各如其面；面從後言，古人之所誡也. 戲欲贊吾是耶，則非其本心，欲反吾言，則顯吾之非，是以默然，是戲之快也. 」又督農楊敏曾毀琬曰：「作事憒憒，誠非及前人. 」或以白琬，主者請推治敏，琬曰：「吾實不如前人，無可推也. 」主者重據聽不推，則乞問其憒憒之狀. 琬曰：「苟其不如，則事不當理，事不當理，則憒憒矣. 複何問邪？」後敏坐事系獄，眾人猶懼其必死，琬心無適莫，得免重罪. 其好惡存道，皆此類也.

琬以為昔諸葛亮數闚秦川，道險運艱，竟不能克，不若乘水東下. 乃多作舟船，欲由漢，沔襲魏興、上庸. 會舊疾連動，未時得行. 而眾論鹹謂如不克捷，還路甚難，非長策也. 於是遣尚書令費禕、中監軍姜維等喻指. 琬承命上疏曰：「芟穢弭難，臣職是掌. 自臣奉辭漢中，已經六年，臣既闇弱，加嬰疾疢，規方無成，夙夜憂慘. 今魏跨帶九州，根蒂滋蔓，平除未易. 若東西並力，首尾掎角，雖未能速得如志，且當分裂蠶食，先摧其支黨. 然吳期二三，連不克果，俯仰惟艱，實忘寢食. 輒與費禕等議，以涼州胡塞之要，進退有資，賊之所惜；且羌、胡乃心思漢如渴，又昔偏軍入羌，郭淮破走，算其長短，以為事首，宜以薑維為涼州刺史. 若維征行，銜持河右，臣當帥軍為維鎮繼. 今涪水陸四通，惟急是應，若東北有虞，赴之不難. 」由是琬遂還住涪. 疾轉增劇，至九年卒，諡曰恭.

子斌嗣，為綏武將軍、漢城護軍. 魏大將軍鍾會至漢城，與斌書曰：「巴蜀賢智文武之士多矣. 至於足下、諸葛思遠，譬諸草木，吾氣類也. 桑梓之敬，古今所敦. 西到，欲奉瞻尊大君公侯墓，當灑掃墳塋，奉祠致敬. 原告其所在！」斌答書曰：「知惟臭味意眷之隆，雅讬通流，未拒來謂也. 亡考昔遭疾疢，亡於涪縣，卜雲其吉，遂安厝之. 知君西邁，乃欲屈駕脩敬墳墓. 視予猶父，顏子之仁也，聞命感愴，以增情思. 」會得斌書報，嘉歎意義，及至涪，如其書雲.

後主既降鄧艾，斌詣會於涪，待以交友之禮. 隨會至成都，為亂兵所殺. 斌弟顯，為太子僕，會亦愛其才學，與斌同時死.

劉敏，左護軍、揚威將軍，與鎮北大將軍王平俱鎮漢中. 魏遣大將軍曹爽襲蜀時，議者或謂但可守城，不出拒敵，必自引退. 敏以為男女布野，農穀棲畝，若聽敵入，則大事去矣. 遂帥所領與平據興勢，多張旗幟，彌互百餘裏. 會大將軍費禕從成都至，魏軍即退，敏以功封雲亭侯.

費禕 Fei Yi
費禕字文偉，江夏鄳人也. 鄳音盲. 少孤，依族父伯仁. 伯仁姑，益州牧劉璋之母也. 璋遣使迎仁，仁將禕遊學入蜀. 會先主定蜀，禕遂留益土，與汝南許叔龍、南郡董允齊名. 時許靖喪子，允與禕欲共會其葬所. 允白父和請車，和遣開後鹿車給之. 允有難載之色，禕便從前先上. 及至喪所，諸葛亮及諸貴人悉集，車乘甚鮮，允猶神色未泰，而禕晏然自若. 持車人還，和問之，知其如此，乃謂允曰：「吾常疑汝於文偉優劣未別也，而今而後，吾意了矣. 」

先主立太子，禕與允俱為舍人，遷庶子. 後主踐位，為黃門侍郎. 丞相亮南征還，群寮於數十裏逢迎，年位多在禕右，而亮特命禕同載，由是眾人莫不易觀. 亮以初從南歸，以禕為昭信校尉使吳. 孫權性既滑稽，嘲啁無方，諸葛恪、羊[A155]等才博果辯，論難鋒至，禕辭順義篤，據理以答，終不能屈. 禕別傳曰：孫權每別酌好酒以飲禕，視其已醉，然後問以國事，並論當世之務，辭難累至. 禕輒辭以醉，退而撰次所問，事事條答，無所遺失. 權甚器之，謂禕曰：「君天下淑德，必當股肱蜀朝，恐不能數來也. 」禕別傳曰：權乃以手中常所執寶刀贈之，禕答曰：「臣以不才，何以堪明命？然刀所以討不庭、禁暴亂者也，但原大王勉建功業，同獎漢室，臣雖闇弱，終不負東顧. 」還，遷為侍中. 亮北住漢中，請禕為參軍. 以奉使稱旨，頻煩至吳. 建興八年，轉為中護軍，後又為司馬. 值軍師魏延與長史楊儀相憎惡，每至並坐爭論，延或舉刃擬儀，儀泣涕橫集. 禕常入其坐間，諫喻分別，終亮之世，各盡延、儀之用者，禕匡救之力也. 亮卒，禕為後軍師. 頃之，代蔣琬為尚書令. 禕別傳曰：于時軍國多事，公務煩猥，禕識悟過人，每省讀書記，舉目暫視，已究其意旨，其速數倍於人，終亦不忘. 常以朝晡聽事，其間接納賓客，飲食嬉戲，加之博弈，每盡人之歡，事亦不廢. 董允代禕為尚書令，欲斅禕之所行，旬日之中，事多愆滯. 允乃歎曰：「人才力相縣若此甚遠，此非吾之所及也. 聽事終日，猶有不暇爾. 」琬自漢中還涪，禕遷大將軍，錄尚書事.

延熙七年，魏軍次於興勢，假禕節，率眾往禦之. 光祿大夫來敏至禕許別，求共圍釭. 于時羽檄交馳. 人馬擐甲，嚴駕已訖，禕與敏留意對戲，色無厭倦. 敏曰：「向聊觀試君耳！君信可人，必能辦賊者也. 」禕至，敵遂退，封成鄉侯. 殷基通語曰：司馬懿誅曹爽，禕設甲乙論平其是非. 甲以為曹爽兄弟凡品庸人，苟以宗子枝屬，得蒙顧命之任，而驕奢僭逸，交非其人，私樹朋黨，謀以亂國. 懿奮誅討，一朝殄盡，此所以稱其任，副士民之望也. 乙以為懿感曹仲付己不一，豈爽與相干？事勢不專，以此陰成疵瑕. 初無忠告侃爾之訓，一朝屠戮，攙其不意，豈大人經國篤本之事乎！若爽信有謀主之心，大逆已構，而發兵之日，更以芳委爽兄弟. 懿父子從後閉門舉兵，蹙而向芳，必無悉甯，忠臣為君深慮之謂乎？以此推之，爽無大惡明矣. 若懿以爽奢僭，廢之刑之可也，滅其尺口，被以不義，絕子丹血食，及何晏子魏之親甥，亦與同戮，為僭濫不當矣. 琬固讓州職，禕複領益州刺史. 禕當國功名，略與琬比. 禕別傳曰：禕雅性謙素，家不積財. 兒子皆令布衣素食，出入不從車騎，無異凡人. 十一年，出住漢中. 自琬及禕，雖自身在外，慶賞刑威，皆遙先諮斷，然後乃行，其推任如此. 後十四年夏，還成都，成都望氣者雲都邑無宰相位，故冬複北屯漢壽. 延熙十五年，命禕開府. 十六年歲首大會，魏降人郭循在坐. 禕歡飲沈醉，為循手刃所害，諡曰敬侯. 子承嗣，為黃門侍郎. 承弟恭，尚公主. 禕別傳曰：恭為尚書郎，顯名當世，早卒. 禕長女配太子璿為妃.

姜維 Jiang Wei
姜維字伯約，天水冀人也. 少孤，與母居. 好鄭氏學. 傅子曰：維為人好立功名，陰養死士，不脩布衣之業. 仕郡上計掾，州辟為從事. 以父冏昔為郡功曹，值羌、戎叛亂，身衛郡將，沒於戰場，賜維官中郎，參本郡軍事. 建興六年，丞相諸葛亮軍向祁山，時天水太守適出案行，維及功曹梁緒、主簿尹賞、主記梁虔等從行. 太守聞蜀軍垂至，而諸縣回應，疑維等皆有異心，於是夜亡保上邽. 維等覺太守去，追遲，至城門，城門已閉，不納. 維等相率還冀，冀亦不入維. 維等乃俱詣諸葛亮. 會馬謖敗於街亭，亮拔將西縣千餘家及維等還，故維遂與母相失. 魏略曰：天水太守馬遵將維及諸官屬隨雍州刺史郭淮偶自西至洛門案行，會聞亮已到祁山，淮顧遵曰：「是欲不善！」遂驅東還上邽. 遵念所治冀縣界在西偏，又恐吏民樂亂，遂亦隨淮去. 時維謂遵曰：「明府當還冀. 」遵謂維等曰：「卿諸人（回）復信，皆賊也. 」各自行. 維亦無如遵何，而家在冀，遂與郡吏上官子脩等還冀. 冀中吏民見維等大喜，便推令見亮. 二人不獲已，乃共詣亮. 亮見，大悅. 未及遣迎冀中人，會亮前鋒為張郃、費繇等所破，遂將維等卻縮. 維不得還，遂入蜀. 諸軍攻冀，皆得維母妻子，亦以維本無去意，故不沒其家，但系保官以延之. 此語與本傳不同. 亮辟維為倉曹掾，加奉義將軍，封當陽亭侯，時年二十七. 亮與留府長史張裔、參軍蔣琬書曰：「姜伯約忠勤時事，思慮精密，考其所有，永南、季常諸人不如也. 其人，涼州上士也. 」又曰：「須先教中虎步兵五六千人. 姜伯約甚敏於軍事，既有膽義，深解兵意. 此人心存漢室，而才兼於人，畢教軍事，當遣詣宮，覲見主上. 」孫盛雜記曰：初，薑維詣亮，與母相失，複得母書，令求當歸. 維曰：「良田百頃，不在一畝，但有遠志，不在當歸也. 」後遷中監軍征西將軍.

十二年，亮卒，維還成都，為右監軍輔漢將軍，統諸軍，進封平襄侯. 延熙元年，隨大將軍蔣琬住漢中. 琬既遷大司馬，以維為司馬，數率偏軍西入. 六年，遷鎮西大將軍，領涼州刺史. 十年，遷衛將軍，與大將軍費禕共錄尚書事. 是歲，汶山平康夷反，維率眾討定之. 又出隴西、南安、金城界，與魏大將軍郭淮、夏侯霸等戰於洮西. 胡王治無戴等舉部落降，維將還安處之. 十二年，假維節，複出西平，不克而還. 維自以練西方風俗，兼負其才武，欲誘諸羌、胡以為羽翼，謂自隴以西可斷而有也. 每欲興軍大舉，費禕常裁制不從，與其兵不過萬人. 漢晉春秋曰：費禕謂維曰：「吾等不如丞相亦已遠矣；丞相猶不能定中夏，況吾等乎！且不如保國治民，敬守社稷，如其功業，以俟能者，無以為希冀徼倖而決成敗於一舉. 若不如志，悔之無及. 」

十六年春，禕卒. 夏，維率數萬人出石營，經董亭，圍南安，魏雍州刺史陳泰解圍至洛門，維糧盡退還. 明年，加督中外軍事. 複出隴西，守狄道長李簡舉城降. 進圍襄武，與魏將徐質交鋒，斬首破敵，魏軍敗退. 維乘勝多所降下，拔（河間）〔河關〕、狄道、臨洮三縣民還，後十八年，複與車騎將軍夏侯霸等俱出狄道，大破魏雍州刺史王經於洮西，經眾死者數萬人. 經退保狄道城，維圍之. 魏征西將軍陳泰進兵解圍，維卻住鍾題.

十九年春，就遷維為大將軍. 更整勒戎馬，與鎮西大將軍胡濟期會上邽，濟失誓不至，故維為魏大將鄧艾所破於段穀，星散流離，死者甚眾. 眾庶由是怨讟，而隴已西亦騷動不甯，維謝過引負，求自貶削. 為後將軍，行大將軍事.

二十年，魏征東大將軍諸葛誕反於淮南，分關中兵東下. 維欲乘虛向秦川，複率數萬人出駱穀，徑至沈嶺. 時長城積穀甚多而守兵乃少，聞維方到，眾皆惶懼. 魏大將軍司馬望拒之，鄧艾亦自隴右，皆軍于長城. 維前住芒水，皆倚山為營. 望、艾傍渭堅圍，維數下挑戰，望、艾不應. 景耀元年，維聞誕破敗，乃還成都. 複拜大將軍.

初，先主留魏延鎮漢中，皆實兵諸圍以禦外敵，敵若來攻，使不得入. 及興勢之役，王平捍拒曹爽，皆承此制. 維建議，以為錯守諸圍，雖合周易「重門」之義，然適可禦敵，不獲大利. 不若使聞敵至，諸圍皆斂兵聚穀，退就漢、樂二城，使敵不得入平，且重關鎮守以捍之. 有事之日，令游軍並進以伺其虛. 敵攻關不克，野無散穀，千里縣糧，自然疲乏. 引退之日，然後諸城並出，與游軍並力搏之，此殄敵之術也. 於是令督漢中胡濟卻住漢壽，監軍王含守樂城，護軍蔣斌守漢城，又於西安、建威、武衛、石門、武城、建昌、臨遠皆立圍守.

五年，維率眾出漢、侯和，為鄧艾所破，還住遝中. 維本羈旅讬國，累年攻戰，功績不立，而宦官黃皓等弄權於內，右大將軍閻宇與皓協比，而皓陰欲廢維樹宇. 維亦疑之. 故自危懼，不復還成都. 華陽國志曰；維惡黃皓恣擅，啟後主欲殺之. 後主曰：「皓趨走小臣耳，往董允切齒，吾常恨之，君何足介意！」維見皓枝附葉連，懼於失言，遜辭而出. 後主敕皓詣維陳謝. 維說皓求遝中種麥，以避內逼耳. 六年，維表後主：「聞鍾會治兵關中，欲規進取，宜並遣張翼、廖化督諸軍分護陽安關口、陰平橋頭以防未然. 」皓徵信鬼巫，謂敵終不自致，啟後主寢其事，而群臣不知. 及鍾會將向駱谷，鄧艾將入遝中，然後乃遣右車騎廖化詣遝中為維援，左車騎張翼、輔國大將軍董厥等詣陽安關口以為諸圍外助. 比至陰平，聞魏將諸葛緒向建威，故住待之. 月餘，維為鄧艾所摧，還住陰平. 鍾會攻圍漢、樂二城，遣別將進攻關口，蔣舒開城出降，傅僉格鬥而死. 漢晉春秋曰：蔣舒將出降，乃詭謂傅僉曰：「今賊至不擊而閉城自守，非良圖也. 」僉曰：「受命保城，惟全為功，今違命出戰，若喪師負國，死無益矣. 」舒曰：「子以保城獲全為功，我以出戰克敵為功，請各行其志. 」遂率眾出. 僉謂其戰也，至陰平，以降胡烈. 烈乘虛襲城，僉格鬥而死，魏人義之. 蜀記曰：蔣舒為武興督，在事無稱. 蜀命人代之，因留舒助漢中守. 舒恨，故開城出降. 會攻樂城，不能克，聞關口已下，長驅而前. 翼、厥甫至漢壽，維、化亦舍陰平而退，適與翼、厥合，皆退保劍閣以拒會. 會與維書曰：「公侯以文武之德，懷邁世之略，功濟巴、漢，聲暢華夏，遠近莫不歸名. 每惟疇昔，嘗同大化，吳劄、鄭喬，能喻斯好. 」維不答書，列營守險. 會不能克，糧運縣遠，將議還歸.

而鄧艾自陰平由景穀道傍入，遂破諸葛瞻於綿竹. 後主請降於艾，艾前據成都. 維等初聞瞻破，或聞後主欲固守成都，或聞欲東入吳，或聞欲南入建寧，於是引軍由廣漢、郪道以審虛實. 尋被後主敕令，乃投戈放甲，詣會於涪軍前，將士鹹怒，拔刀砍石. 幹寶晉紀雲：會謂維曰；「來何遲也？」維正色流涕曰：「今日見此為速矣！」會甚奇之.

會厚待維等，皆權還其印號節蓋. 會與維出則同轝，坐則同席，謂長史杜預曰：「以伯約比中土名士，公休、太初不能勝也. 」世語曰：時蜀官屬皆天下英俊，無出維右. 會既構鄧艾，艾檻車徵，因將維等詣成都，自稱益州牧以叛. 漢晉春秋曰：會陰懷異圖，維見而知其心，謂可構成擾亂以圖克復也，乃詭說會曰：「聞君自淮南已來，算無遺策，晉道克昌，皆君之力. 今複定蜀，威德振世，民高其功，主畏其謀，欲以此安歸乎！夫韓信不背漢於擾攘，以見疑於既平，大夫種不從範蠡於五湖，卒伏劍而妄死，彼豈闇主愚臣哉？利害使之然也. 今君大功既立，大德已著，何不法陶硃公泛舟絕跡，全功保身，登峨嵋之嶺，而從赤松遊乎？」會曰：「君言遠矣，我不能行，且為今之道，或未盡於此也. 」維曰：「其他則君智力之所能，無煩於老夫矣. 」由是情好歡甚. 華陽國志曰：維教會誅北來諸將，既死，徐欲殺會，盡坑魏兵，還複蜀祚，密書與後主曰：「原陛下忍數日之辱，臣欲使社稷危而複安，日月幽而複明. 」孫盛晉陽秋曰：盛以永和初從安西將軍平蜀，見諸故老，及薑維既降之後密與劉禪表疏，說欲偽服事鍾會，因殺之以複蜀土，會事不捷，遂至泯滅，蜀人於今傷之. 盛以為古人雲，非所困而困焉名必辱，非所據而據焉身必危，既辱且危，死其將至，其薑維之謂乎！鄧艾之入江由，士眾鮮少，維進不能奮節綿竹之下，退不能總帥五將，擁衛蜀主，思後圖之計，而乃反覆於逆順之間，希違情於難冀之會，以衰弱之國，而屢觀兵於三秦，已滅之邦，冀理外之奇舉，不亦闇哉！臣松之以為盛之譏維，又為不當. 于時鍾會大眾既造劍閣，維與諸將列營守險，會不得進，已議還計，全蜀之功，幾乎立矣. 但鄧艾詭道傍入，出於其後，諸葛瞻既敗，成都自潰. 維若回軍救內，則會乘其背. 當時之勢，焉得兩濟？而責維不能奮節綿竹，擁衛蜀主，非其理也. 會欲盡坑魏將以舉大事，授維重兵，使為前驅. 若令魏將皆死，兵事在維手，殺會複蜀，不為難矣. 夫功成理外，然後為奇，不可以事有差牙，而抑謂不然. 設使田單之計，邂逅不會，複可謂之愚闇哉！欲授維兵五萬人，使為前驅. 魏將士憤怒，殺會及維，維妻子皆伏誅. 世語曰：維死時見剖，膽如（鬥）大.

郤正著論論維曰：「姜伯約據上將之重，處群臣之右，宅舍弊薄，資財無餘，側室無妾媵之褻，後庭無聲樂之娛，衣服取供，輿馬取備，飲食節制，不奢不約，官給費用，隨手消盡；察其所以然者，非以激貪厲濁，抑情自割也，直謂如是為足，不在多求. 凡人之談，常譽成毀敗，扶高抑下，咸以薑維投厝無所，身死宗滅，以是貶削，不復料擿，異乎春秋褒貶之義矣. 如姜維之樂學不倦，清素節約，自一時之儀錶也. 」孫盛曰：異哉郤氏之論也！夫士雖百行，操業萬殊，至於忠孝義節，百行之冠冕也. 姜維策名魏室，而外奔蜀朝，違君徇利，不可謂忠；捐親苟免，不可謂孝；害加舊邦，不可謂義；敗不死難，不可謂節；且德政未敷而疲民以逞，居禦侮之任而致敵喪守，於夫智勇，莫可雲也：凡斯六者，維無一焉. 實有魏之逋臣，亡國之亂相，而雲人之儀錶，斯亦惑矣. 縱維好書而微自藻潔，豈異夫盜者分財之義，而程、鄭降階之善也？臣松之以為郤正此論，取其可稱，不謂維始終行事皆可準則也. 所雲「一時儀錶」，止在好學與儉素耳. 本傳及魏略皆雲維本無叛心，以急逼歸蜀. 盛相譏貶，惟可責其背母. 餘既過苦，又非所以難郤正也.

維昔所俱至蜀，梁緒官至大鴻臚，尹賞執金吾，梁虔大長秋，皆先蜀亡沒.

評曰：蔣琬方整有威重，費禕寬濟而博愛，咸承諸葛之成規，因循而不革，是以邊境無虞，邦家和一，然猶未盡治小之宜，居靜之理也. 臣松之以為蔣、費為相，克遵畫一，未嘗徇功妄動，有所虧喪，外卻駱谷之師，內保寧緝之實，治小之宜，居靜之理，何以過於此哉！今譏其未盡而不著其事，故使覽者不知所謂也. 姜維粗有文武，志立功名，而玩眾黷旅，明斷不周，終致隕斃. 老子有雲：「治大國者猶烹小鮮. 」況於區區蕞爾，而可屢擾乎哉？幹寶曰：姜維為蜀相，國亡主辱弗之死，而死於鍾會之亂，惜哉！非死之難，處死之難也. 是以古之烈士，見危授命，投節如歸，非不愛死也，固知命之不長而懼不得其所也.